দেশের দারিদ্রতা দুরিকরণের লক্ষ্যে প্রতিটি গ্রামকে উন্নয়নের কেন্দ্রবিন্দু হিসাবে ধরে মানব ও অর্থ সম্পদের সঠিক ব্যবহারের মাধ্যমে গ্রাম সৃজনের লক্ষ্যে মাননীয় প্রধান মন্ত্রী জননেত্রী শেখ হাসিনা’র চিন্তা প্রসুত এই প্রকল্প বর্তমানে প্রতিটি উপজেলার ৪টি ইউনিয়নের ৩৬টি গ্রামে বাস্তবায়িত হচ্ছে। প্রকল্প সদর দপ্তরের বরাদ্দকৃত অর্থের সমুদয় অথৃ সদর দপ্তর এর নির্দেশনা অনুযায়ী ব্যয় করা হয়েছে। এ প্রকল্পের আওতায় জেলায় এ পর্যন্ত োমট ৫০০ টি পরিবারকে গরু, ১২০টি পরিবারকে টিন, ১৫০টি পরিবারকে হাঁস-মুরগি, ৬০০টি পরিবারকে সবজী বীজ এবং ৪৫০টি পরিবারকে গাছের চারা বিতরণ করা হয়েছে। জেলায় ১০৮০০ জন সদস্যকে ৪৬২.৯৪ লক্ষ টাকা সঞ্চয় কল্যান অনুদান প্রদান করা হয়েছে। জেলায় সুবিধা ভোগীদের জন্য ঋণ তহবিল বাবদ ২৯৭.৫৪ লক্ষ টাকা প্রদান করা হয়েছে এবং এ পর্যন্ত জেলায় সুবিধা বোগীদের ২০৪টি সমিতির ৫০৬২ জন সুবিধাভোগীকে ১০৯.৭৯ লক্ষ টাকা ঋণ প্রদান করা হয়েছে। এ পর্যন্ত জেলায় ১২৯৬ জন সুবিধা ভোগীকে আয়বন্ধনমূলক কাজে প্রশিক্ষণ প্রদান করা হয়েছে। প্রকল্পের নির্দেশনা মোতাবেক জেলার ৫টি উপজেলায় মোট ১২৪৯১টি পরিবারকে দারিদ্রমুক্ত করার লক্ষ্যে প্রকল্পের কাজ চালমান রয়েছে। ২০১৩ সালে প্রকল্পের মেয়াদ সমাপ্ত হওয়ার পর, ২য় পর্যায়ে জুন’২০১৬ পর্যন্ত প্রকল্পের মেয়াদ বৃদ্ধি করা হয়েছে। ২য় পর্যায়ে জেলার সকল ইউনিয়নে সকল ওয়ার্ডে কার্যক্রম বাস্তবায়নের কাজ চলছে।